ואלה תולדות יצחק: יעקב ועשו האמורים בפרשה (רש"י), ואין "תולדות" קורות ומאורעות (רשב"ם למטה ל"ז ב'). ואם מצאנו כי לא תדע מה ילד יום (משלי כ"ז א') אין זו ראיה שהמאורעות תיקראנה תולדות סתם, או תולדות האדם, אלא תולדות הימים והזמן, כאילו הזמן יולד המאורעות הנולדים ומתהוים בו. ואעפ"כ אמת הוא כי בסיפור התולדות הכתוב מגיד ג"כ המאורעות והקורות. ומזה נמשך כי בלשון סורי שרבא, שענינו משפחה ושבט, מורה ג"כ סיפור המאורעות (Historia) כגון בשרבה דמלכזדק (Ephraem, I. 78.) בסיפור מלכיצדק.